
ΑΠΟΣΠΑΣΜΑ                        
Από το πρακτικό της με αριθ. 1ης/2024  Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 5/2024
Στην Λευκάδα σήμερα  στις 16 του μηνός Ιανουαρίου  του έτους  2024,  ημέρα  Τρίτη και  ώρα 12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 8, 9 & 26 του Ν. 5056/2023 και την υπ΄ αριθ. 1328/110575/2023/23-12-2023 εγκ. Υπ. Εσωτερικών, ύστερα από την αριθ. πρωτ: 830/12.1.2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.


Ο κ. Καλός Χαράλαμπος, προσήλθε κατά την συζήτηση του 1ου θέματος της Η.Δ.

ΘΕΜΑ 5ο: Απόφαση Δ.Ε. για xορήγηση εντολής στη Δικηγόρο του Δήμου Λευκάδας με πάγια αντιμισθία Μαυρέτα Καρύδη, παράστασης και εκπροσώπησης του Δήμου Λευκάδας  ενώπιον του Εφετείου Δυτικής Στερεάς Ελλάδας  κατά τη συνεδρίαση της 13ης Φεβρουαρίου 2024 ή σε οποιαδήποτε άλλη μετ’ αναβολή ή ματαίωση αυτού προς υποστήριξη της από 17-10-2022 και αριθμό Μ191/2022 της έφεσης  του Δήμου Λευκάδας, η οποία  στρέφεται  κατά της αριθ’ 191/2022 απόφασης του Μονομελούς Πρωτοδικείου Λευκάδας και κατά της Ελπινίκης Κόγκα.

Εισηγήτρια: Μαυρέτα Καρύδη, δικηγόρος του Δήμου

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην κα Μαυρέτα Καρύδη, δικηγόρο του Δήμου, η οποία εισηγούμενη το θέμα, έθεσε υπόψη των μελών της Επιτροπής την εξής γνωμοδότησή της:

«Mε την υπ’αριθ’ 525/2022 απόφαση της ΟΕ του Δήμου Λευκάδας χορηγήθηκε εντολή να ασκηθεί έφεση κατά της αριθ’ 191/2022 απόφασης του Μονομελούς Πρωτοδικείου Λευκάδας και κατά της Ελπινίκης Κόγκα.

         Στην ως άνω απόφαση  μεταξύ άλλων αναφέρονται τα εξής:

  
Διατάσσεται η διόρθωση των πρώτων εγγραφών στα βιβλία του Κτηματολογικού Γραφείου Λευκάδας, προκειμένου να συνενωθούν τα τμήματα μεταξύ των οποίων και το γεωτεμάχιο με ΚΑΕΚ 34026ΕΚ00035/0/0 φερόμενου δικαιούχου Δήμου Λευκάδας συνολικού εμβαδού 215,02 τ.μ,με τη μείζονος έκτασης ακίνητο εμβαδού 1620 ,11 τ.μ και το ακίνητο που θα προκύψει , να αποτυπωθεί ως ενιαίο γεωτεμάχιο με αναγραφόμενο εμβαδόν 2.025 τ.μ με ΚΑΕΚ 340263606087/0/0 και στο κτηματολογικό φύλλο να αναγραφεί η ενάγουσα δικαιούχος κυριότητας με αιτία κτήσης τη διανομή και τίτλο κτήσης την με αριθμό 3771/4/6/1996 πράξη της συμβολαιογράφου Λευκάδας Χαρίκλειας Γράψα.

Ο Δήμος Λευκάδας όμως δια του αριθ’19383/φ/5.29.7/2016 εγγράφου του ισχυρίζεται ότι ο εν λόγω δρόμος είναι κοινόχρηστος ενταγμένος στο Δημοτικό οδικό δίκτυο, αρχικά ως μονοπάτι και μεταγενέστερα ως κανονικός δρόμος κατασκευασμένος και συντηρούμενος από το Δήμο Λευκάδας τουλάχιστον 30 ετών.     

Κατ άκολουθίαν ασκήθηκε έφεση κατά της αριθ’ Α191/2022 Απόφασης του Μονομελούς Πρωτοδικείου Λευκάδας που δίκασε τη διαφορά μεταξύ των διαδίκων αφενός Ελπινίκης Κόγκα, αφετέρου μεταξύ των άλλων και κατά του  Δήμου Λευκάδας για διόρθωση των αρχικών εγγραφών στο Ελληνικό Κτηματολόγιο 

Επειδή προσδιορίσθηκε να συζητηθεί στις 13-2-2024 η ως άνω έφεση του Δήμου Λευκάδας ενώπιον του Μονομελούς Εφετείου Δυτικής Στερεάς Ελλάδας και ο Δήμος Λευκάδας έχει έννομο συμφέρον προς συζήτηση της ως άνω εφέσεως 

                       ΓΙΑ ΟΛΟΥΣ ΤΟΥΣ ΑΝΩΤΕΡΩ ΛΟΓΟΥΣ 

Εισηγούμαι να εισαχθεί  το θέμα στην  Δημοτική Επιτροπή του Δήμου Λευκάδας και να χορηγήσει εντολή στην Δικηγόρο του Δήμου Λευκάδας με πάγια αντιμισθία Καρύδη Μαυρέτα αφενός  να παρασταθεί και υποστηρίξει την από 17-10-2022  έφεση  του Δήμου Λευκάδας, η οποία  στρέφεται  κατά της αριθ’ 191/2022 απόφασης του Μονομελούς Πρωτοδικείου Λευκάδας και κατά της Ελπινίκης Κόγκα, αφετέρου να εκπροσωπήσει το Δήμο Λευκάδας  ενώπιον του Μονομελούς Εφετείου Δυτικής Στερεάς Ελλάδας στην συνεδρίαση της 13-2-2024 ή σε οποιαδήποτε άλλη μεταγενέστερη συνεδρίαση αυτού.»
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
ΑΠΟΦΑΣΙΖΕΙ ΟΜΟΦΩΝΑ

Χορηγεί εντολή στην Δικηγόρο του Δήμου Λευκάδας με πάγια αντιμισθία Καρύδη Μαυρέτα αφενός  να παρασταθεί και υποστηρίξει την από 17-10-2022  έφεση  του Δήμου Λευκάδας, η οποία  στρέφεται  κατά της αριθ’ 191/2022 απόφασης του Μονομελούς Πρωτοδικείου Λευκάδας και κατά της Ελπινίκης Κόγκα, αφετέρου να εκπροσωπήσει το Δήμο Λευκάδας  ενώπιον του Μονομελούς Εφετείου Δυτικής Στερεάς Ελλάδας στην συνεδρίαση της 13-2-2024 ή σε οποιαδήποτε άλλη μεταγενέστερη συνεδρίαση αυτού.


Η απόφαση αυτή πήρε αύξοντα αριθμό: 5/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

